Sitoplasma iku bagéan sèl sing kabungkus membran sèl. Jroning sèl eukariota, sitoplasma minangka bagéan non-nukleus saka protoplasma. Jroning sitoplasma ana krangka sèl (sitoskeleton), manéka organel lan vesikuli ("gelembung"), sarta sitosol sing arupa cuwèran panggonan organel ngapung ing sajeroné. Sitosol ngisi ruang sèl sing ora dipanggoni organel lan vesikula lan dadi panggonan akèh réaksi biokimiawi sarta perantara transfer bahan saka njaba sèl menyang organel utawa inti sèl.